CELEX: 32014R1234
Language: sl
Date: 2014-11-18 00:00:00
Title: Uredba Komisije (EU) št. 1234/2014 z dne 18. novembra 2014 o spremembi prilog IIIB, V in VIII k Uredbi (ES) št. 1013/2006 Evropskega parlamenta in Sveta o pošiljkah odpadkov  Besedilo velja za EGP

19.11.2014   
               
               
                  SL
               
               
                  Uradni list Evropske unije
               
               
                  L 332/15
               
            
         UREDBA KOMISIJE (EU) št. 1234/2014
         z dne 18. novembra 2014
         o spremembi prilog IIIB, V in VIII k Uredbi (ES) št. 1013/2006 Evropskega parlamenta in Sveta o pošiljkah odpadkov
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1013/2006 Evropskega parlamenta in Sveta z dne 14. junija 2006 o pošiljkah odpadkov (1), zlasti člena 58(1) Uredbe,
         ob upoštevanju naslednjega:
         
                     (1)
                  
                  
                     na enajsti konferenci pogodbenic Baselske konvencije o nadzoru prehoda nevarnih odpadkov preko meja in njihovega odstranjevanja (Baselska konvencija), ki je potekala od 28. aprila do 10. maja 2013 v Ženevi, je bil sprejet sklep BC-11/6 o spremembi Priloge IX Baselske konvencije. Priloga IX Baselske konvencije je navedena v seznamu B dela 1 Priloge V k Uredbi (ES) št. 1013/2006. Sprememba, ki vključuje dva nova vnosa odpadkov, začne veljati po preteku šestmesečnega obdobja od 26. novembra 2013 v skladu s členom 18(2)(b) Baselske konvencije.
                  
               
                     (2)
                  
                  
                     Vrste odpadkov, opisane v novih dveh vnosih B3026 in B3027, ustrezajo tistim iz treh obstoječih vnosov iz Priloge IIIB k Uredbi (ES) št. 1013/2006. To so vnosi BEU01, BEU02 in BEU03. Prva in druga podalinea vnosa B3026 ustrezata vnosoma BEU02 in BEU03. Vnos B3027 ustreza vnosu BEU01.
                  
               
                     (3)
                  
                  
                     Da se upošteva sklep BC-11/6, je treba vnosa B3026 in B3027 vključiti v seznam B dela 1 Priloge V k Uredbi (ES) št. 1013/2006. Hkrati bi bilo treba vnose BEU01, BEU02 in BEU03 črtati iz Priloge IIIB k Uredbi (ES) št. 1013/2006, ki začasno vključuje neuvrščene odpadke, dokler ni odločitve o njihovi vključitvi v ustrezne priloge k Baselski konvenciji ali Sklepu OECD.
                  
               
                     (4)
                  
                  
                     Na isti konferenci pogodbenic Baselske konvencije so bili s sklepom BC-11/15 sprejeti oddelki 1, 2, 4 in 5 dokumenta z navodili za okolju varno ravnanje z rabljeno in izrabljeno računalniško opremo. Zaradi njihovega sprejetja bi bilo treba ustrezno posodobiti Prilogo VIII k Uredbi (ES) št. 1013/2006.
                  
               
                     (5)
                  
                  
                     Uredbo (ES) št. 1013/2006 bi bilo zato treba ustrezno spremeniti.
                  
               
                     (6)
                  
                  
                     Ukrepi, predvideni s to uredbo, so v skladu z mnenjem odbora, ustanovljenega s členom 39 Direktive 2008/98/ES Evropskega parlamenta in Sveta (2) –
                  
               SPREJELA NASLEDNJO UREDBO:
         
            Člen 1
            Priloge IIIB, V in VIII k Uredbi (ES) št. 1013/2006 se spremenijo v skladu s Prilogo k tej uredbi.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
            Uporablja se od 26. maja 2014.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 18. novembra 2014
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 190, 12.7.2006, str. 1.
         
            (2)  Direktiva 2008/98/ES Evropskega parlamenta in Sveta z dne 19. novembra 2008 o odpadkih in razveljavitvi nekaterih direktiv (UL L 312, 22.11.2008, str. 3).
      
      
         
            PRILOGA
            Priloge k Uredbi (ES) št. 1013/2006 se spremenijo:
            
                        1.
                     
                     
                        V Prilogi IIIB se iz točke 2 črtajo vnosi BEU01, BEU02 in BEU03.
                     
                  
                        2.
                     
                     
                        V seznamu B dela 1 Priloge V se za vnosom B3020 vneseta naslednja vnosa:
                        
                                    „B3026 
                                 
                                 
                                    Spodaj navedeni odpadki iz predobdelave sestavljene embalaže za tekočine, ki ne vsebujejo snovi iz Priloge I v tolikšnih koncentracijah, da kažejo lastnosti iz Priloge III:
                                    
                                                —
                                             
                                             
                                                neločljiva plastična frakcija,
                                             
                                          
                                                —
                                             
                                             
                                                neločljiva plastično-aluminijasta frakcija.
                                             
                                          
                              
                                    B3027 
                                 
                                 
                                    Odpadki samolepilnega materiala za etikete, ki vsebujejo surovine, ki se uporabljajo v proizvodnji etiket.“
                                 
                              
                  
                        3.
                     
                     
                        Priloga VIII se spremeni:
                        
                                    (a)
                                 
                                 
                                    točka I.14 se nadomesti z naslednjim:
                                    
                                                „14.
                                             
                                             
                                                Dokument z navodili za okolju varno ravnanje z rabljeno in izrabljeno računalniško opremo, oddelki 1, 2, 4 in 5 (1).
                                             
                                          
                                       (1)  Sprejeto na enajsti konferenci pogodbenic Baselske konvencije o nadzoru prehoda nevarnih odpadkov preko meja in njihovega odstranjevanja, ki je potekala od 28. aprila do 10. maja 2013.“"
                        
                                 
                              
                                    (b)
                                 
                                 
                                    drugi vnos v točki II se nadomesti z naslednjim:
                                    „Rabljeni osebni računalniki in njihovi ostanki (2)
                                    
                                    
                                       (2)  Sprejel odbor za okoljsko politiko OECD februarja 2003 (dokument ENV/EPOC/WGWPR(2001)3/final).“"
                        
                                 
                              
                  
               (1)  Sprejeto na enajsti konferenci pogodbenic Baselske konvencije o nadzoru prehoda nevarnih odpadkov preko meja in njihovega odstranjevanja, ki je potekala od 28. aprila do 10. maja 2013.“
            
               (2)  Sprejel odbor za okoljsko politiko OECD februarja 2003 (dokument ENV/EPOC/WGWPR(2001)3/final).““